Document ID: 32007R0004

UREDBA (ES) št. 4/2007 EVROPSKE CENTRALNE BANKE
z dne 14. decembra 2006
o spremembah Uredbe (ES) št. 2423/2001 (ECB/2001/13) o konsolidirani bilanci stanja v sektorju monetarnih finančnih institucij
(ECB/2006/20)
SVET EVROPSKE CENTRALNE BANKE JE -
ob upoštevanju Uredbe Sveta (ES) št. 2533/98 z dne 23. novembra 1998 o zbiranju statističnih informacij s strani Evropske centralne banke (1) ter zlasti členov 5(1) in 6(4) Uredbe,
ob upoštevanju naslednjega:
(1)
Uredba (ES) št. 2423/2001 Evropske centralne banke z dne 22. novembra 2001 o konsolidirani bilanci stanja v sektorju monetarnih finančnih institucij (2) zahteva od monetarnih finančnih institucij, da poročajo četrtletne statistične podatke, razčlenjene po državah in po valutah. Uredbo (ES) št. 2423/2001 (ECB/2001/13) je treba spremeniti, tako da se zahteve glede poročanja razširijo tudi na podatke za Bolgarijo in Romunijo, ki bosta pristopili k Evropski uniji 1. januarja 2007.
(2)
Po Uredbi (ES) št. 2423/2001 (ECB/2001/13) je poročanje četrtletnih podatkov o postavkah nasproti poslovnim partnerjem, ki so rezidenti ozemelj držav članic, ki so sprejele euro, obvezno. Uredbo (ES) št. 2423/2001 (ECB/2001/13) je zato treba spremeniti, tako da se upošteva sprejetje eura v Sloveniji -
SPREJEL NASLEDNJO UREDBO:
Člen 1
Uredba (ES) št. 2423/2001 (ECB/2001/13) se spremeni, kot sledi:
1.
V členu 4, odstavek 2, se besede „s simbolom ‚#‘“ nadomestijo z besedami „s simbolom ‚#‘ ali ‚*‘“.
2.
Prilogi I in V se spremenita v skladu s prilogo k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
V Frankfurtu na Majni, 14. decembra 2006

Labels: 12
4
2
19